อยากทราบว่ามายาลดน้ำหนักตัวไหนที่ปลอดภัยบ้างไหมคะ
สวัสดีค่ะ ไม่แนะนำให้ซื้อยาที่อ้างสรรพเรื่องการลดน้ำหนักมาใช้เองโดยเด็ดขาด เพราะในปัจจุบันยังไม่มียาตัวใดที่ทางการแพทย์ปัจจุบันรับรองว่าสามารถใช้ลดน้ำหนักได้อย่างปลอดภัยไม่มีผลข้างเคียงใดๆแนะนำวิธีการลดน้ำหนักด้วยวิธีที่ปลอดภัยและแน่นอนด้วยการ1.ควบคุมอาหาร โดย รับประทานอาหารที่หลากหลาย เช่น คาร์โบไฮเดรตอย่างธัญพืชที่ไม่ผ่านการขัดสี ผัก ผลไม้ โปรตีนไขมันน้อย และไขมันที่ดีกับร่างกายในปริมาณที่เหมาะสม เลี่ยงการรับประทานไขมันเลว ไขมันอิ่มตัว อย่างไขมันจากสัตว์ หรือไขมันที่อยู่ในอาหารขยะต่างๆ ซึ่งเป็นไขมันที่อันตรายต่อสุขภาพ รับประทานผักผลไม้ให้มากขึ้น2.ออกกำลังกายเพื่อเพิ่มการเผาผลาญของร่างกาย ได้แก่ การวิ่ง การว่ายน้ำ การปั่นจักรยาน การเต้นแอโรบิก และการเดิน3.หากมีน้ำหนักมาก และคุมอาหารออกกำลังกายแล้วไม่สามารถลดได้ อาจมีข้อบ่งชี้ในการใช้ยาบางชนิดหรือการผ่าตัดเพื่อลดขนาดกระเพาะ